
ΑΠΟΦΑΣΕΙ Σ 

Αριθ. 7532/ΔΕΚΟ 283 (1) 

Ορισμός τακτικού εκπροσώπου του ΣΕΒ στην ολομέλεια 
της Οικονομικής και Κοινωνικής Επιτροπής. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το άθρο 6 παρ. 2 του Ν. 2232/31.8.1994 «Σύσταση Οι¬ 
κονομικής και Κοινωνικής Επιτροπής και άλλες διατά¬ 
ξεις». 


2. Το Ν. 1558/1985 «Κυβέρνηση και Κυβερνητικά Όργα¬ 
να» άρθρο 29Α, το οποίο προστέθηκε με το άρθρο 27 του 
Ν. 2081/1992. 

3. Το υπ’ αριθμ. 3000/1210/3 Φεβρουάριου έγγραφο 
Ο.Κ.Ε. 

4. Το υπ’ αριθμ. 5750/1204/1.2.99 έγγραφο του Σ.Ε.Β., 
αποφασίζουμε: 

Ορίζουμε τακπκό μέλος στην Οικονομική και Κοινωνική 
Επιτροπή (Ο.Κ.Ε.) το μέλος του Διοικητικού Συμβουλίου 
του Σ.Ε.Β. Σπύρο Φλέγγα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-Φ- 

Αριθ. 52575/ΤΠΕ 95 (2) 

Καθορισμός περιεχομένου εξαμηνιαίων δελτίων προό¬ 
δου έργου επενδύσεων ή/και προγραμμάτων χρημα¬ 
τοδοτικής μίσθωσης που ενισχύονται από τον Ν. 
2601/98. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 2601/98 (ΦΕΚ 81/τ.Α'/15.4.98) 
«Περί ενισχύσεως Ιδιωτικών Επενδύσεων για την οικονο¬ 
μική και περιφερειακή ανάπτυξη της χώρας και άλλες δια¬ 
τάξεις» και ειδικότερα την παρ. 31 του άρθρου 6 αυτού. 

2. Τις διατάξεις του άρθρου 23 του Ν. 1558/1985 (ΦΕΚ 
137/τ.Α'/26.7.85) «Κυβέρνηση και Κυβερνητικά Όρογανα» 
όπως ισχύει, αποφασίζουμε: 

Άρθρο 1 

Οι φορείς επενδύσεων ή/και προγραμμάτων χρηματο¬ 
δοτικής μίσθωσης εξοπλισμού ή επιχειρηματικών σχε¬ 
δίων διάσωσης και αναδιάρθρωσης, που έχουν υπαχθεί 
στο καθεστώς της επιχορήγησης και επιδότησης τόκων 
ή/και επιδότησης χρηματοδοτικκής μίσθωσης/ ή επιχει¬ 
ρηματικών σχεδίων διάσωσης και αναδιάρθωσης του Ν. 
2601/98 από το ΥΠ.ΕΘ.Ο., τις Διευθύνσεις Σχεδιασμού 
και Ανάπτυξης (ΔΙΣΑ), το Γραφείο Περιφερειακής Ανά¬ 
πτυξης Δωδεκανήσου και τον ΕΟΜΜΕΧ, υποχρεούνται α¬ 
πό την έκδοση της πράξης ένταξής τους και μέχρι την ο- 

λοκλήρωση και έναρξη της παραγωγικής λειτουργίας 
τους να υποβάλλουν οπήν Υπηρεσία που εξέδοσε την 
πράξη ένταξής τους, εξαμηνιαίο δελτίο προόδου των έρ¬ 
γων τους κατά τους μήνες Ιανουάριο και Ιούλιο κάθε έ¬ 
τους. 

Τα εξαμηνιαία αυτά δελτία προόδου περιλαμβάνουν 
στοιχεία που αφορούν: 

• Στον φορέα υλοποίησης της επένδυσης (επωνυμία, 
Ταχ/κή Δ/νση, νομική μορφή Εταιρείας, ΑΦΜ και ΔΟΥ κα¬ 
θώς και εκπροσώπησή της). 

• Σε στοιχεία της επένδυσης που έχει υπαχθεί (απόφα¬ 
ση υπαγωγής και τυχόν τροποποιήσεις αυτής, αντικείμε¬ 
νο επένδυσης, τόπος εγκατάστασης, συνολικό εγκεκρι¬ 
μένο κόστος επένδυσης, ύψος τραπεζικού δανείου. 

• Σε στοιχεία της επένδυσης όπως αυτή έχει υλοποιη¬ 
θεί μέχρι την συμπλήρωση του εκάστοτε δελτίου (μετοχι¬ 
κό κεφάλαιο της Εταιρείας και απαραίτητες αυξήσεις αυ¬ 
τού, εγκρίσεις και άδειες απαραίτητες για την υλοποίηση 
της επένδυσης, αριθμός νέων θέσεων εργασίας, δανειο¬ 
δοτούσα τράπεζα και Εταιρεία ί.635ΐηςι). 

• Σε στοιχεία ανάλυσης δαπανών και προόδου έργων 
(δαπάνες προβλεπόμενες από την απόφαση υπαγωγής, 
υλοποιηθείσες δαπάνες καθώς και υπολειπόμενο έργο 
μέχρι την ολοκλήρωση της επένδυσης). 

• Σε στοιχεία χρηματοδότησης της επένδυσης (χρημα¬ 
τοοικονομική κάλυψη της επένδυσης σύμφωνα με την α¬ 
πόφαση υπαγωγής και όπως έχει πραγματοποιηθεί μέχρι 
τη συμπλήρωση του εκάστοτε δελτίου). 

Άρθρο 2 

1. Οι αρμόδιες υπηρεσίες, εφόσον κρίνεται σκόπιμο, 
μπορούν να ζητούν από την επιχείρηση την προσκόμιση 
πρόσθετων στοιχείων σχετικά με την πρόοδο του έργου. 

2. Υπόδειγμα του εξαμηνιαίου δελτίου έργου, θα κοινο¬ 
ποιείται, από πς αρμόδιες Υπηρεσίες, στον φορέα της ε¬ 
πένδυσης ή/και των προγραμμάτων χρηματοδοτικής μί¬ 
σθωσης ή των επιχειρηματικών σχεδίων διάσωσης και α¬ 
ναδιάρθρωσης με την απόφαση υπαγωγής. 

Άρθρο 3 

Από την παρούσα απόφαση δεν προκύπτει δαπάνη σε 
βάρος του Κρατικού Προϋπολογισμού. 

Άρθρο 4 

Η έναρξη ισχύος της παρούσας απόφασης αρχίζει από 
τη δημοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Φεβρουάριου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-Φ- 

Αριθ. 52649 (3) 

Καθορισμός των διαδικασιών και λοιπών λεπτομερειών ε¬ 
φαρμογής καθώς και των δικαιολογητικών καταβολής 
της επιδότησης χρηματοδοτικής μίσθωσης καινούργι¬ 
ου σύγχρονου μηχανολογικού και λοιπού εξοπλισμού, 
σύμφωνα με το Ν. 2601/98. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

Ι.Τις διατάξεις του Ν. 2601/98 «Ενισχύσεις Ιδιωτικών Ε¬ 


πενδύσεων για την οικονομική και περιφερειακή ανάπτυ¬ 
ξη της χώρας και άλλες διατάξεις» (ΦΕΚ81Α/15.4.98) και 
ειδικότερα την παρ. 11 του άρθρου 6 και τις παρ. 5 (περ. 
γ') και παρ. 9 του άρθρου 9 αυτού. 

2. Τις διατάξεις του Ν. 1558/85 (ΦΕΚ 137Α/95) «Κυβέρ¬ 
νηση και Κυβερνητικά Όργανα» άρθρο 29α το οποίο προ¬ 
στέθηκε με το άρθρο 27 του Ν. 2081/92 (ΦΕΚ 154Α/92). 

3. Τις διατάξεις τ ου Π .Δ. 138/1993 «Περί Οργανισμού του 
Υπουργείου Εθνικής Οικονομίας» (ΦΕΚ 55/ 14.4.1993), α¬ 
ποφασίζουμε: 

Άρθρο 1 

Διαδικασία καταβολής της επιδότησης χρηματοδοτι¬ 
κής μίσθωσης, επενδύσεων οι οποίες έχουν υπαχθεί στις 
διατάξεις του Ν. 2601/98. 

1. Η καταβολή της επιδότησης προγραμμάτων χρημα¬ 
τοδοτικής μίσθωσης τα οποίαα έχουν υπαχθεί στις διατά¬ 
ξεις του Ν. 2601/98 αρχίζει εφόσον, ο μισθωμένος εξο¬ 
πλισμός έχει εγκατασταθεί στη μονάδα και έχει δημοσι- 
ευθεί περίληψη της απόφασης (-εων) ολοκλήρωσης της 
επένδυσης και πιστοποίησης της έναρξης της παραγωγι¬ 
κής λειτουργίας της κατά τα οριζόμενα στο Ν. 2601 /98 και 
αφού: 

- η σύμβαση χρηματοδοτικής μίσθωσης έχει υπογράφει 
μετά την υποβολή της αίτησης υπαγωγής στις διατάξεις 
του Ν. 2601/98. 

- στη σύμβαση χρηματοδοτικής μίσθωσης είχε περιλη- 
φθεί όρος σύμφωνα με τον οποίο ο μηχανολογικός και 
λοιπός εξοπλισμός θα περιέχεται στην κυριότητα της επι¬ 
χείρησης με την λήξη της χρηματοδοτικής μίσθωσης και 

- ο εξοπλισμός που μισθώθηκε ήταν καινούργιος και 
σύγχρονος. 

2. Η καταβολή της επιδότησης χρηματοδοτικής μίσθω¬ 
σης στο φορέα της επένδυσης γίνεται πάντοτε σε δραχ¬ 
μές, έστω και αν η σύμβαση χρηματοδοτικής μίσθωσης έ¬ 
χει συναφθεί σε συνάλλαγμα. 

Στις περιπτώσεις συμβάσεων χρηματοδοτικής μίσθω¬ 
σης σε συνάλλαγμα, το ποσό συναλλάγματος που αντι¬ 
στοιχεί στην επιδότηση κάθε δόσης χρηματοδοτικής μί¬ 
σθωσης, μετατρέπεται σε δραχμές με την ισοτιμία με την 
οποία έγινε η πληρωμή, μέσω της μεσολαβούσας Τράπε¬ 
ζας, της συγκεκριμένης δόσης της σύμβασης χρηματο¬ 
δοτικής μίσθωσης. Στην περίπτωση δε που η συγκεκριμέ¬ 
νη δόση της σύμβασης πληρώθηκε απευθείας μέσω λο¬ 
γαριασμού συναλλάγματος, το ποσό συναλλάγματος 
που αντιστοιχεί στην επιδότηση της συγκεκριμένης δό¬ 
σης μετατρέπεται σε δραχμές με την ισοτιμία που ίσχυε 
στην μεσολαβούσα για την πληρωμή Τράπεζα κατά την η¬ 
μέρα της πληρωμής. 

3. Σε περιπτώσεις συμβάσεων χρηματοδοτικής μίσθω¬ 
σης που έχουν συναφθεί σε ξένη γλώσσα, απαιτείται επί¬ 
σημη μετάφρασή τους προκειμένου να είναι δυνατή η έ¬ 
ναρξη καταβολής της επιδότησης. 

4. Η επιδότηση χρηματοδοτικής μίσθωσης καταβάλλε¬ 
ται σε δόσεις, μετά την εκάστοτε πληρωμή των δόσεων 
του μισθώματος από την επιχείρηση. Οι δόσεις της επι¬ 
δότησης υπολογίζονται επί του τμήματος της αξίας κτή¬ 
σεως του εξοπλισμού, το οποίο εμπεριέχεται στην εκά¬ 
στοτε καταβαλλόμενη δόση του μισθώματος όπως αυτή 
προσδιορίστηκε με την απόφαση ολοκλήρωσης της ε¬ 
πένδυσης. Σε περίπτωση που η σύμβαση της χρηματοδο¬ 
τικής μίσθωσης προβλέπει καταβολή των δόσεων του μι¬ 
σθώματος σε διαστήματα μικρότερα του τριμήνου, η κα- 

ταβολή της επιδότησης γίνεται σωρρευτικά ανά τρίμηνο. 
Επίσης είναι δυνατή η καταβολή της επιδότησης σωρ¬ 
ρευτικά για περισσότερες δόσεις της σύμβασης, σε δια¬ 
στήματα μεγαλύτερα του τριμήνου. 

5. Τα ποσά των δόσεων της επιδότησης χρηματοδοτι¬ 
κής μίσθωσης που εισπράττει η επιχείρηση μειώνουν το 
ποσό των δαπανών χρηματοδοτικής μίσθωσης, που α- 
φαιρούνται από τα ακαθάριστα έσοδα της επιχείρησης 
για να υπολογισθούν τα καθαρά κέρδη που φορολογού¬ 
νται. 

6. Με τη συμπλήρωση του πρώτου χρόνου από την ημε¬ 
ρομηνία έναρξης της παραγωγικής λειτουργίας της ε¬ 
πένδυσης, όπως αυτή καθορίζεται στην οικεία απόφαση, 
η καταβολή δόσεων επιδότησης χρηματοδοτικής μίσθω¬ 
σης στα πλαίσια του Ν. 2601/98 γίνεται μόνο εφόσον έχει 
καλυφθεί το 75% των προβλεπόμενων στην απόφαση υ¬ 
παγωγής νέων θέσεων εργασίας. Ακολούθως, με την συ¬ 
μπλήρωση του δευτέρου έως και πέμπτου έτους, η κατα¬ 
βολή δόσεων επιδότησης χρηματοδοτικής μίσθωσης γί¬ 
νεται μόνο εφόσον έχει καλυφθεί το 100% των 
προβλεπομένων στην απόφαση υπαγωγής νέων θέσεων 
εργασίας ή ο μέσος ετήσιος όρος των νέων αυτών θέσε¬ 
ων εργασίας να είναι ίσος τουλάχιστον με τον αριθμό των 
προβλεπόμενων στην απόφαση υπαγωγής νέων θέσεων 
εργασίας. 

Για την κάλυψη των νέων θέσεων εργασίας και του ετή¬ 
σιου μέσου όρου αυτών, προσκομίζεται κάθε φορά κατά¬ 
σταση του απασχοληθέντος προσωπικού θεωρημένη α¬ 
πό την αρμόδια Επιθεώρηση Εργασίας. 

7. Η τελευταία δόση της επιδότησης χρηματοδοτικής 
μίσθωσης καταβάλλεται μόνο εφόσον ο εξοπλισμός έχει 
περιέλθει στην κυριότητα της επιχείρησης. 

8. Για τις καταβολές της επιδότησης χρηματοδοτικής 
μίσθωσης θα εκδίδεται το σχετικό χρηματικό ένταλμα σε 
βάρος του προϋπολογισμού Δημοσίων Επενδύσεων. 

Άρθρο 2 

Δικαιολογητικά καταβολής της επιδότησης 
χρηματοδοτικής μίσθωσης 

1. Για την καταβολή των δόσεων της επιδότησης χρη¬ 
ματοδοτικής μίσθωσης απαιτείται αίτηση του επενδυτή. 
Ειδικά για την πρώτη καταβολή της επιδότησης χρηματο¬ 
δοτικής μίσθωσης θα συνυποβάλλονται και: 

(α) Αντίγραφα των αποφάσεων υπαγωγής της επένδυ¬ 
σης στις διατάξεις του Ν. 2601/98 και των τυχόν τροπο¬ 
ποιήσεων καθώς και των αποφάσεων ολοκλήρωσης της 
επένδυσης και έναρξης παραγωγικής λειτουργίας της. 

(β) ΦΕΚ στο οποίο έχει δημοσιευθεί περίληψη της από¬ 
φασης υπαγωγής. 

(γ) ΦΕΚ στο οποίο έχει δημοσιευθεί περίληψη της από¬ 
φασης ολοκλήρωσης της επένδυσης και πιστοποίησης 
της έναρξης της παραγωγικής λειτουργίας του. 

(δ) Θεωρημένο αντίγραφο (-α) της σύμβασης (-εων) 
χρηματοδοτικής μίσθωσης και προκειμένου για συμβά¬ 
σεις καταρτισθείσες σε ξένη γλώσσα και επίσημη μετά¬ 
φρασή τους. 

Με κάθε αίτηση καταβολής δόσεως της επιδότησης 
χρηματοδοτικής μίσθωσης συνυποβάλλονται και: 

(α) Υπεύθυνη δήλωση του Ν. 1599/86 του νόμιμου εκ¬ 
προσώπου του φορέα της επένδυσης, ότι η συγκεκριμέ¬ 
νη (-ες) σύμβαση (-εις) χρηματοδοτικής μίσθωσης δεν ε¬ 
πιδοτείται (-ούνται) από άλλη πηγή. 

(β) Θεωρημένα αντίγραφα των επίσημων παραστατι¬ 


κών εξόφλησης από τα οποία να προκύπτει ρητά η εξό¬ 
φληση συγκεκριμένης (-ων) δόσης (-εων) της (-ων) σύμ¬ 
βασης (-εων) χρηματοδοτικής μίσθωσης που αφορά η α¬ 
πόφαση υπαγωγής. 

(γ) επίσης, βεβαίωση της εταιρείας χρηματοδοτικής μί¬ 
σθωσης ή του Χρηματοδοτικού οργανισμού, περί εξο- 
φλήσεως της συγκεκριμένης (-ων) δόσης (-εων) της σύμ¬ 
βασης (-εων) χρηματοδοτικής μίσθωσης στην οποία ανα- 
φέρεται το ποσό του τμήματος της αξίας κτήσεως του 
εξοπλισμού που εμπεριέχεται σ’ αυτήν (-ες). Βεβαιώσεις 
που έχουν συνταχθεί σε ξένη γλώσσα πρέπει να συνο¬ 
δεύονται από επίσημη μετάφρασή τους. 

(δ) Πρόσφατο αποδεικτικό φορολογικής ενημερότητας 
του φορέα της επένδυσης (εις διπλούν) πρωτότυπο ή φω¬ 
τοαντίγραφο θεωρημένο μόνο από τη Δ.Ο.Υ. από την ο¬ 
ποία εκδόθηκε. 

(ε) Πρόσφατη βεβαίωση του Ι.Κ.Α περί μη οφειλής του 
φορέα της επένδυσης (εις διπλούν) πρωτότυπη ή φωτοα¬ 
ντίγραφο θεωρημένο μόνο από το κατάστημα Ι.Κ.Α. από 
το οποίο εκδόθηκε. 

(στ) Αντίγραφο πρόσφατου πρακτικού του Δ.Σ. εφόσον 
πρόκειται για Α.Ε. ή Συνεταιρισμό με το οποίο θα εξου¬ 
σιοδοτείται εκπρόσωπος για την είσπραξη των δόσεων 
της επιδότησης χρηματοδοτικής μίσθωσης. Για τις λοι¬ 
πές επιχειρήσεις, νόμιμη εκπροσώπηση. 

(ζ) Αντίγραφο του τελευταίου ισολογισμού που έχει κά¬ 
θε φορά εκδοθεί ή θεωρημένο προσωρινό ισοζύγιο, στην 
περίπτωση που μέχρι την συγκεκριμένη χρονική στιγμή 
δεν έχει εκδοθεί ισολογισμός. 

(η) Προκειμένου για συμβάσεις χρηματοδοτικής μίσθω¬ 
σης σε συνάλλαγμα, απαιτείται κάθε φορά βεβαίωση της 
μεσολαβούσας για την πληρωμή των δόσεων Τράπεζας 
στην οποία να φαίνεται η ισοτιμία της δραχμής - συγκε¬ 
κριμένου νομίσματος της σύμβασης κατά την ημέρα της 
πληρωμής της κάθε δόσης χρηματοδοτικής μίσθωσης με 
την οποία ισοτιμία έγινε η εν λόγω πληρωμή. Η βεβαίωση 
αυτή δεν είναι απαραίτητη στην περίπτωση που η ισοτιμία 
προκύπτει από τα επίσημα παραστατικά εξόφλησης της 
περίπτωσης (β) πιο πάνω. 

θ) Με την συμπλήρωση του πρώτου χρόνου από την η¬ 
μερομηνία έναρξης της παραγωγικής λειτουργίας της ε¬ 
πένδυσης, όπως αυτή καθορίζεται στην οικεία απόφαση, 
και μέχριτην συμπλήρωση του πέμπτου έτους, για την κα¬ 
ταβολή δόσης (-εων) επιδότησης χρηματοδοτικής μίσθω¬ 
σης απαιτείται η προσκόμιση και κατάστασης του απα¬ 
σχοληθέντος προσωπικού θεωρημένη από την αρμόδια 
Επιθεώρηση Εργασίας. 

(ι) Ειδικά για την καταβολή της τελευταίας δόσης της ε¬ 
πιδότησης χρηματοδοτικής μίσθωσης κάθε σύμβασης, α¬ 
παιτείται και η προσκόμιση: 

- του επίσημου στην Ελληνική γλώσσα ή σε επίσημη με¬ 
τάφραση παρασταπκού μεταβίβασης της κυριότητας του 
συγκεκριμένου εξοπλισμού της σύμβασης (το πρωτότυ¬ 
πο ή φωτοαντίγραφο θεωρημένο μόνο από την εταιρεία 
χρηματοδοτικής μίσθωσης ή χρηματοδοτικό οργανισμό 
που το εξέδωσε) και 

- θεωρημένη εκτύπωση των βιβλίων των λογιστικών 
πράξεων και λογαριασμών παγίων του φορέα, από το ο¬ 
ποίο προκύπτει η εγγραφή του συγκεκριμένου εξοπλι¬ 
σμού της σύμβασης στο πάγιο ενεργητικό. 

Άρθρο 4 

1. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Άρθρο 4 

Με την παρούσα απόφαση δεν προκαλείται πρόσθετη 
επιβάρυνση στον Κρατικό Προϋπολογισμό. 

Αθήνα, 25 Φεβρουάριου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. Α4/915 (4) 

Χορήγηση άδειας λειτουργίας σε Μονάδα Μεταμόσχευ¬ 
σης κερατοειδούς στην Οφθαλμολογική κλινική του 
Ν.Γ.Ν. Αθηνών «ΠΟΛΥΚΛΙΝΙΚΗ». 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 3 Ν. 
1385/ΦΕΚ. 106/Α/5.8.83) «Αφαιρέσεις και μεταμοσχεύ¬ 
σεις ανθρωπίνων ιστών και οργάνων». 

2. Το άρθρο 130 του Ν. 2071/92 «Εκσυγχρονισμός και 
οργάνωση Συστήματος Υγείας (Σύσταση του Ε.Σ.Μ.), ο ο¬ 
ποίος συμπληρώθηκε με το Ν. 2194/94 άρθρο 8. 

3. Την αριθμ. 5803/13.1.98 κοινή απόφαση Πρωθυ¬ 
πουργού και Υπουργού Υγείας και Πρόνοιας «Ανάθεση 
αρμοδιοτήτων στους Υφυπουργούς Υγείας και Πρόνοι¬ 
ας» (ΦΕΚ 1178/Β/13.11.98). 

4. Την αριθμ. Α3α/1526/91 (ΦΕΚ 144/Β/12.3.91) Υπουρ¬ 
γική απόφαση «Καθορισμός όρων και προϋποθέσεων λει¬ 
τουργίας μονάδων μεταμοσχεύσεων». 

5. Το Ν. 1278/82 (ΦΕΚ 105/82/τ.Α') Σύσταση του ΚΕ.Σ.Υ. 

6. Την αριθμ. Υ4δ/8874/15.10.96 (ΦΕΚ/973/Β/96) όπως 
τροποποιήθηκε με την Υ4δ/οικ. 12.391/14.10.97 (ΦΕΚ/ 
939/Β/97) Υπουργική απόφαση «Καθορισμός ενιαίου Συ¬ 
στήματος (ΕΘΝΙΚΗ ΛΙΣΤΑ) εγγραφής και επιλογής ασθε¬ 
νών καταλλήλων προς μεταμόσχευση ιστών και οργά¬ 
νων». 

7. Το αριθμ. πρωτ. 59/30.3.98 έγγραφο του Εθνικού 
Συμβουλίου Μεταμοσχεύσεων για χορήγηση άδειας λει¬ 
τουργίας σε μονάδα μεταμόσχευσης, η οποία πληροί τις 
νόμιμες προϋποθέσεις που καθορίζονται από τις (σχετι¬ 
κές 4 και 5) Υπουργικές αποφάσεις. 

8. Το αριθμ. 25/3.12.97 απόσπασμα πρακτικού του Διοι¬ 
κητικού Συμβουλίου του Ν.Γ.Ν. Αθηνών «ΠΟΛΥΚΛΙΝΙΚΗ», 
για χορήγηση άδειας Μονάδας Μεταμόσχευσης Κερατο- 
ειδούς στην Οφθαλμολογική κλινική. 

9. Την αριθμ. απόφαση 16 της 141ης Ολομ./23.7.98 και 
30.7.98του ΚΕ.Σ.Υ., αποφασίζουμε: 

Χορηγούμε άδεια λειτουργίας Μονάδας Μεταμόσχευ¬ 
σης Κερατοειδούς στην Οφθαλμολογική κλινική του 
Ν.Γ.Ν. Αθηνών «ΠΟΛΥΚΛΙΝΙΚΗ». 

Η άδεια αυτή είναι προσωρινή διετούς διάρκειας. 

Μετά την πάροδο της διετίας θα εξετασθεί η δυνατότη¬ 
τας χορήγησης οριστικής άδειας μετά από αξιολόγηση 
των αποτελεσμάτων της λειτουργίας της μονάδας και των 
επιστημονικών εξελίξεων. 

Από τις διατάξεις της Υπουργικής αυτής απόφασης δεν 


προκαλείται δαπάνη σε βάρος του Κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 24 Φεβρουάριου 1999 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-♦- 

Αριθ. 122136 (5) 

Σύσταση αμιγούς Δημοτικής Επιχείρησης στο Δήμο Κάρ- 
λας Ν. Μαγνησίας με την επωνυμία «Αθλητικός Οργα¬ 
νισμός Δήμου Κάρλας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των αρθρ. 277-284,287,291 και 304 του 
Π.Δ. 410/95 (Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την αριθ. 16/99 απόφαση του Δημοτ. Συμβουλίου 
Κάρλας, αποφασίζουμε: 

Α. 1. Τη σύσταση στο Δήμο Κάρλας αμιγούς Δημοτικής 
Επιχείρησης με την επωνυμία «Αθλητικός Οργανισμός 
Δήμου Κάρλας» και το διακριτικό τίτλο «ΑΛΚΙΝΟΟΣ», ως 
ίδιο Νομικό Πρόσωπο ιδιωτικού δικαίου, το οποίο διέπε- 
ται από τις διατάξεις των άρθρων 277 έως 284,291 και 304 
του Π.Δ/τος410/95 Δ.Κ.Κ. 

2. Σκοπός της επιχείρησης είναι: 

-Η ανάπτυξη του Αθλητισμού 

-Η ανάπτυξη του Τουρισμού 

-Η ανάπτυξη της οικονομίας 

-Η ανάπτυξη του Πολιτισμού και συνέχιση της Πολιτι¬ 
στικής Κληρονομιάς 

-Η κοινωνική ανάπτυξη, μείωση της ανεργίας, αποφυγή 
των νέων από τα ναρκωτικά μέσω του αθλητισμού. 

-Η ανοικοδόμηση νέων αθλητικών εγκαταστάσεων και 
υποδομών για αναβάθμιση της ποιότητας ζωής των δη¬ 
μοτών. 

-Η δημιουργία εκδηλώσεων σε συνεργεία με αντίστοι¬ 
χους φορείς των Ο.Τ.Α. στον Ελλαδικό χώρο και στην Ε.Ε. 
για την ανάπτυξη του αθλητικού πνεύματος. Για την επί¬ 
τευξη των κατωτέρω στόχων ο Αθλητικός Οργανισμός θα 
μπορεί να καταθέτει προτάσεις - μελέτες για την οργάνω¬ 
ση και δημιουργία αθλητικών εκδηλώσεων, αγορά υλικού 
και κατασκευή ειδικών αθλητικών χώρων. 

-Δημιουργία Ακαδημίας Ποδοσφαίρου ηλικίας από 5-18 
ετών. 

-Δημιουργία Ακαδημίας Μπάσκετ ηλικίας από 5-18 ε¬ 
τών. 

-Δημιουργία Ακαδημίας Βόλεϋ ηλικίας από 8-18 ετών. 

-Υλοποίηση προγραμμάτων μαζικού αθλητισμού. 

-Δημιουργία ομάδας ποδοσφαίρου 5X5, 

Ειδικότεροι στόχοι της επιχείρησης είναι: 

-Η διατήρηση, ανάπτυξη και διάδοση του αθλητισμού. 

-Η προβολή και διάδοση του αθλητικού ιδεώδους. 

-Η διοργάνωση αθλητικών αγώνων και άλλων αθλητι¬ 
κών δραστηριοτήτων. 

-Η ανάπτυξη της συνεργασίας με τους αθλητικούς φο¬ 
ρείς και Ο.Τ.Α. εσωτερικού και εξωτερικού. 

-Η αξιοποίηση του ελεύθερου χρόνου των κατοίκων και 
επισκεπτών του Δήμου Κάρλας. 

-Η υλοποίηση προγραμμάτων τόσο από Εθνικούς πό¬ 
ρους όσο και πόρους της Ε.Ε. 

-Η δημιουργία Αθλητικών χώρων και εγκαταστάσεων, 
βελτίωση των παλιών. 

3. Η επιχείρηση διοικείται από επταμελές (7) Διοικητικό 
Συμβούλιο και τα μέλη του, μαζί με τους αναπληρωτές 
τους, ορίζονται από το Δημοτικό Συμβούλιο. 

Απότα μέλη αυτά τρεις (3) είναι αιρετοί εκπρόσωποι του 
Δήμου Κάρλας εκ των οποίων ο ένας της μειοψηφίας, έ¬ 
νας (1) είναι εκπρόσωπος Κοινοτικού φορέατης περιοχής 
(Αθλητικού Συλλόγου) και τρεις (3) είναι δημότες ή κάτοι¬ 
κοι του Δήμου ΚΑΡΛΑΣ, που έχουν πείρα και γνώσεις σχε¬ 
τικές με το αντικείμενο της επιχείρησης. 

Σε περίπτωση που στο μέλλον η επιχείρηση αναπτύξει 
δραστηριότητες και χρησιμοποιεί προσωπικό πάνω από 
(20) είκοσι άτομα θα χρειαστεί να υπάρχει στο Διοικητικό 
Συμβούλιο και εκπρόσωπος των εργαζομένων, με την α¬ 
ντίστοιχη μείωση των εκπροσώπων των δημοτών. 

Ο Πρόεδρος και ο Αντιπρόεδρος του Διοικητικού Συμ¬ 
βουλίου ορίζονται με απόφαση του Δημοτικού Συμβουλί¬ 
ου. 

Η θητεία του Δημοτικού Συμβουλίου ακολουθεί τη θη¬ 
τεία της Δημοτικής Αρχής. 

4. Η διάρκεια της επιχείρησης ορίζεται για χρονικό διά¬ 
στημα είκοσι (20) ετών από τη δημοσίευση της απόφασης 
αυτής στην Εφημερίδα της Κυβερνήσεως. 

5. Έδρα της επιχείρησης είναι το Δημοτικό Διαμέρισμα 
Ριζομύλου του Δήμου ΚΑΡΛΑΣ. 

6. Ο Δήμος ΚΑΡΛΑΣ θα διαθέσει στην επιχείρηση χρη¬ 
ματικό ποσό είκοσι εκατομμυρίων (20.000.000) δρχ. ως 
αρχικό κεφάλαιό της. Για το σκοπό αυτό θα γραφεί σχετι¬ 
κή πίστωση στον προϋπολογισμό του Δήμου Οικονομικού 
έτους 1999. 

7. Πόροι της επιχείρησης θα είναι τα έσοδα από την ά¬ 
σκηση της δραστηριότητάς της, οι πρόσοδοι από την πε¬ 
ριουσία της, δάνεια, κληρονομιές, εισφορές, δωρεές και 
λοιπές επιχειρήσεις. 

8. α) Ο Δήμος παραχωρεί κατά χρήση στην επιχείρηση 
τα δημοτικά γήπεδα ποδοσφαίρου και μπάσκετ, καθώς 
και γραφείο στο κτίριο του Δημοτικού Καταστήματος στο 
Δημοτικό διαμέρισμα Ριζομύλου. 

β) Το Δημοτικό Κατάστημα στο Δημοτικό Διαμέρισμα 
Ριζομύλου (που βρίσκεται στην πλατεία του Δημοτικού 
Διαμερίσματος Ριζομύλου και στεγάζει ένα παραδοσιακό 
καφενείο και μια ταβέρνα) για χρήση και εκμετάλλευση. 

γ) Το Σκοπευτήριο Ολυμπιακών προδιαγραφών του Δή¬ 
μου για χρήση και εκμετάλλευση. 

δ) Έκταση 15 στρεμμάτων στην θέση «Αλώνια - Παλαιο- 
μάνες» για χρήση και δημιουργία αθλητικών εγκαταστά¬ 
σεων. 

Τα κέρδη από την άσκηση της δραστηριότητάς της θα 
χρησιμοποιούνται για επενδύσεις και έτσι θα χρηματοδο¬ 
τείται η απόκτηση επιπλέον εξοπλισμού για την επέκταση 
των δραστηριοτήτων της και το σχεδίασμά ίδιας περιου¬ 
σίας. 

Η επιχείρηση διαλύεται: 

α) Με απόφαση του Δημοτικού Συμβουλίου με την από¬ 
λυτη πλειοψηφία των μελών του και απόφαση του Περι¬ 
φερειακού Διευθυντή. 

β) Όταν λήξει χωρίς να παραταθεί η διάρκειά της. 

γ) Σε περίπτωση πτώχευσης της επιχείρησης. 


Τη Διάλυση της επιχείρησης ακολουθεί η εκκαθάριση. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της επιχείρησης διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Π.Δ. 410/95. 

Η επιχείρηση εκπροσωπείται στα δικαστήρια και σε κά¬ 
θε δημόσια αρχή από τον Πρόεδρο του Διοικητικού Συμ¬ 
βουλίου και όταν αυτός είναι απών ή κωλύεται από τον Α¬ 
ντιπρόεδρο. 

Με την απόφαση αυτή προκαλείται δαπάνη εις βάρος 
του προϋπολογισμού του Δήμου Κάρλας έτους 1999, ύ¬ 
ψους 20.000.000 δρχ. και στον Κ.Α. 212.9α. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 12 Φεβρουάριου 1999 

Με εντολή Γενικού Γραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 
-♦- 

Αριθ. 119398 (6) 

Σύσταση Νομικού Προσώπου με την επωνυμία «Πολιτι¬ 
στικό Λαογραφικό Μουσείο οικισμού Βενέτου» Κοινότ. 
Κεραμιδιού Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των αρθρ. 203 του Π.Δ/τος 410/95 (Δη¬ 
μοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την αριθ. 58/98 απόφαση του Δημοτ. Συμβουλίου Κε¬ 
ραμιδιού, αποφασίζουμε: 

1. Συνίσταται στον Οικισμό Βενέτου της Κοινότητας Κε¬ 
ραμιδιού του Νομού Μαγνησίας ίδιο Νομικό Πρόσωπο με 
την επωνυμία «Πολιτιστικό - Λοαγραφικό Μουσείο». Το 
Νομικό Πρόσωπο εκφράζει την πολιτική της Κοινοτικής 
Αρχής όχι μόνο στα πολιτιστικά ζητήματα αλλά και στην ε¬ 
πιμόρφωση, πνευματική καλλιέργεια των κατοίκων της 
περιοχής του Οικισμού Βενέτου με σεμινάρια, διαλέξεις, 
συζητήσεις, λειτουργία της βιβλιοθήκης, καθώς και στην 
προστασία του φυσικού (χερσαίου και θαλασσίου) περι¬ 
βάλλοντος. 

2. Σκοποί του Νομικού Προσώπου θα είναι: 

α) Η ανάπτυξη της πολιτιστικής δραστηριότητας με τη 
διοργάνωση και πραγματοποίηση καλλιτεχνικών εκδηλώ¬ 
σεων στην περιοχή της κοινότητας, όπως θεατρικών πα¬ 
ραστάσεων, συναυλιών ή άλλων μουσικών εκδηλώσεων, 
εμφανίσεων χορευτικών συγκροτημάτων, εκθέσεων έρ¬ 
γων τέχνης ή χειροτεχνίας, κινηματογραφικών προβολών 
καθώς και διοργάνωση ετησίων ή περιοδικών φεστιβαλι- 
κών οργανώσεων. 

β) Η δημιουργία καλλιτεχνικών μονάδων (π.χ. τμήμα θε¬ 
άτρου, μουσικά σχήματα) για ενεργό συμμετοχή των δη¬ 
μοτών στην πολιτιστική ζωή της περιοχής. 

γ) Η διάδοση του βιβλίου για την πνευματική καλλιέρ¬ 
γεια των κατοίκων της περιοχής του Οικισμού Βενέτου. 

δ) Η διάσωση, διατήρηση του πλούσιου λαογραφικού 
μας υλικού. 


Ιί 

ε) Η στήριξη και διάδοση της σύγχρονης καλλιτεχνικής 
και πνευματικής δημιουργίας. 

στ) Η προστασία και διατήρηση του φυσικού περιβάλ¬ 
λοντος. 

ζ) Η συνεργασία με πολιτιστικούς φορείς της περιοχής 
και ο συντονισμός της πολιτιστικής δραστηριότητας, χω¬ 
ρίς όμως αυτή η συντονιστική παρέμβαση να αντιπαρατί- 
θεται στην αυτόνομη δράση των πολιτιστικών σωματείων 
της περιοχής του Οικισμού Βενέτου της Κοινότητας Κε¬ 
ραμιδιού, επιζητώντας αντίθετα την πολυμορφία και τη 
διατήρηση των επιμέρους αυτών πολιτιστικών φορέων. 

Οι σκοποί αυτοί συγκεντρώνονται στους παρακάτω βα¬ 
σικούς «τομείς-πλαίσια». 

1. Την πνευματική καλλιέργεια. 

2. Την επιμόρφωση με τη διδασκαλία και εκμάθηση δια¬ 
φόρων τεχνών. 

3. Τον πολιτιστικό-καλλιτεχνικό χώρο με: 

- Τμήμα λαϊκού πολιτισμού (συγκέντρωση, μελέτη και 
κατάταξη ιστορικού, λαογραφικού υλικού, τραγουδιών, 
εθίμων και δημιουργία μουσείου). 

- Τμήμα μουσικό (διδασκαλία μουσικής, δημιουργία δια¬ 
φόρων μουσικών σχημάτων). 

- Τμήμα χορού (παραδοσιακός-σύγχρονος χορός). 

- Τμήμα ζωγραφικής. 

- Τμήμα κινηματογράφου θεάτρου. 

3. Έδρα του νομικού προσώπου θα είναι το Βένετο τη 
Κοινότητας Κεραμιδιού Νομού Μαγνησίας. Η στέγαση 
και η λειτουργία του νομικού προσώπου θα γίνεται στο 
Δημοτικό Σχολείο Βενέτου. 

4. Στο νομικό αυτό πρόσωπο παρέχεται η δυνατότητα 
χρήσης για εκμετάλλευση των υπαίθριων και στεγασμέ¬ 
νων χώρων που ανήκουν στην περιοχή της Κοινότητάς 
μας, χωρίς να αποκλείεται η χρήση των χώρων αυτών και 
από άλλους φορείς. 

5. Πόροι του νομικού προσώπου θα είναι: 
α) Οι εισπράξεις των εισιτηρίων. 

β) Οι κρατικές επιχορηγήσεις, 
γ) Οι δωρεές, κληρονομιές και κληροδοσίες, 
δ) Η ετήσια επιχορήγηση της Κοινότητας που θα ανέρ¬ 
χεται στο ποσό των 300.000 δρχ. και με απόφαση του κοι¬ 
νοτικού Συμβουλίου θα μπορεί να τροποποιείται και 
ε) Οι πρόσοδοι της κινητής και ακίνητης περιουσίας 
του. 

6. Το νομικό πρόσωπο θα διοικείται από επταμελές Δι¬ 
οικητικό Συμβούλιο, που θα αποτελείται: 

α) Τον εκάστοτε Πρόεδρο της Κοινότητας ή τον ανα¬ 
πληρωτή του, που θα ορίζεται από αυτόν με απόφασή 
του. 


β) Από εκλεγμένους Κοινοτικούς Συμβούλους μέχρι 
δύο (2). 

γ) Από έναν κάτοικο δημότη, που θα ορίζεται με απόφα¬ 
ση του Κοινοτικού Συμβουλίου. 

δ) Εκπροσώπους των πολιτιστικών φορέων (τρεις) που 
οι ίδιοι υποδεικνύουν και το Κοινοτικό Συμβούλιο δεσμεύ¬ 
εται να διορίσει. 

Η θητεία των μελών του Δ.Σ. ακολουθεί τη θητεία της 
Κοινοτικής Αρχής. 

Το Διοικητικό Συμβούλιο στην πρώτη του συνεδρίαση ε¬ 
κλέγει Αντιπρόεδρο, Γραμματέα και Ταμία. 

Από τις διατάξεις αυτής της απόφασης θα προκαλείται 
δαπάνη σε βάρος του προϋπολογισμού της κοινότητας 
(Άρθρο 29Ατου Ν. 2081/92) ύψυς 300.000 δραχμών για 
κάθε έτος. Για τη δαπάνη αυτή θα γράφεται η σχετική πί¬ 
στωση στον προϋπολογισμό της Κοινότητας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 12 Φεβρουάριου 1999 

Με εντολή Γεν. Γραμ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο ΦΕΚ 77/Β/8.2.1999, που δημοσιεύθηκε η 
Δ8/Δ/Φ 16.15/841/15.1.1999 περίληψη της αποφάσεως ε- 
γκρίσεως μισθώσεως μεταλλευτικών δικαιωμάτων της 
Α.Ε. ΓΜΜΑΕ «ΛΑΡΚΟ» προς την Α.Ε. ΒΙΟΜΑΓΝ, διορθώ¬ 
νεται ο λανθασμένος αριθμός της αποφάσεως εγκρίσεως 
που αναγράφεται στην πρώτη σειρά της πρώτης παρα¬ 
γράφου «Δ8/Δ/Φ6.15/22229/15.1.1999», στον ορθό 
«Δ8/Δ/Φ6.15/22220/15.1.1999». 

(Από το Υπουργείο Ανάπτυξης) 
-♦- 

( 8 ) 

ΣΤην 366/42/12.11.98 απόφαση Δ.Σ. του ΙΚΑ, που δημο¬ 
σιεύθηκε στο ΦΕΚ 1204/25.11.98/τ.Β', γίνεται διόρθωση 
της παραγράφου 2 του σκεπτικού ως εξής: «Την 135/συν. 
21/1.6.98 απόφαση Τ.Δ.Ε. του Τοπικού Υποκ/τος ΙΚΑ Κα¬ 
τερίνης». 

(Από το ΙΚΑ) 


ΤΓ 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙίρ: νννννν.βΙ.ςΓ 
ΙΝΤΕΡΝΕΤ: ΙίοΙ.θγ 
Θ-ΓΠ 3ΪΙ: ηνβδ @ ΙΐθΙ· 9 Γ 


ΥΠΗΡΕΣΙΕΣ 

ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

5225 761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 ΚορΙνθου 327 - Τ.Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


ΤΙΜΗ ΦΥΛΛΩΝ ' Μεχρ1 8 σελΐδες 200 δρχ ' 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ _ Απή β σελ(δε(; και άνω πο 


Από 8 σελίδε ς και άνω προσαύξηση 100 δρχ. ανά 8σέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε. Προϋπολογισμού 
2531 


ΚΑΕ. εσόδου υπέρ 
ΤΑΠΕΤ3512 


Α'(Νόμοι, Π.Δ., Συμβάσεις κ.λπ.) 60-000δρχ. 3500 » 

Β' (Υπουργικές αποφάσεις κ.λπ.) 12 ^λλ * 750 » 

Γ (Διορισμοί, απολύσεις κ.λπ.Δημ. Υπαλλήλων) 15.000 » . 3 500 » ' 

Δ· (Απαλλοτριώσεις, πολεοδομία κ,λπ.) 70 000 » . 3.500 

Αναπτυξιακών Πράξεων (ΤΑΠ.Σ.) ^.000 » . 75θ"’ 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 » . 

Παράρτημα (Προκηρύξεις θέσεων ΔΕΠκ.τλ.) 5.000 ■ ε 00 „ ' 

Δελτίο Βιομηχανικής Ιδιοκτησίας (Δ.Ε.Β.Ι.) 10 000 » . 500 » . 

Ανωτάτου Ειδικού Δικαστηρίου (Α.Ε.Δ.) 3.000 · κηο » 

ΠροκηρύξεωνΑ.Σ.Ε.Π. 10-000 » · 12 ^0 ’ ' 

Ανωνύμων Εταιρειών & Ε.Π.Ε. ___ 250.000 » ■ _;- 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 250.000 » . _ 12 500 * ' - 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
υε τη Φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτφω αναφερομένων πομ«Μ·β ία τέλη κα ' μπορε( 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* ΟισυνδρομΓπέςτου εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

* ^^δρ^ή^ο^ για ένα χρόνο, πουαρχίζει την 1 η Ιανουαρίου και λήγει την 31η Δεκεμβρίου του ίδιου χρόνου. Δεν 

* Ηεγ/ραφή ή ανανέωσή μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται οεκτα. --- 

(-η. ..ηηρΕο(Γ-ς εΕυπηοέτησης τω ν πολιτών λειτουργούν καθημερινά από Οβ.ΟΟ' έως 13-00 --1 

-— ' ” ~~ (ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





